שיגאו שינגו

שיגאו שינגו (ביפנית: 新郷 重夫;‏ 1909 – 1990) היה מהנדס, יועץ ניהולי וטכנאי יפני, שידוע בזכות המצאת הפוקה יוקה. שינגו נולד בשנת 1909 בעיר סאגה שבמחוז סאגה, ביפן. הוא למד בבית הספר הטכנולוגי התיכון של סאגה, ולאחר מכן בקולג' הטכנולוגי של יאמאנאשי. לאחר שעבד כטכנאי רכבות ומסילות בטאיפיי שבטאיוואן, בסוף מלחמת העולם השנייה, בשנת 1945, החל לעבוד באיגוד הניהול של יפן "JMA) "日本 能 率 協会) בטוקיו, בתפקיד יועץ המתמקד בשיפור ניהול המפעל. עד מהרה התקדם לתפקיד בכיר ונתן עצות ניהוליות לחברת מאזדה ולסניפי חברת מיצובישי שקרסו בהתקפה על הירושימה עד שנת 1950, ומ-1969 היה שינגו מעורב בניהול חברת תאגיד טויוטה מוטור (כיום טויוטה). אחד הדברים שעשה שינגו בטויוטה הוא תכנון מחדש של המכוניות שייצרו כך שפתר באג שהיה ביכולות ההאצה של המכונית. השיטה המתפשטת תחת הכינוי האנגלי "Single Minute Exchange of Die", מקוצר ל-SMED. שינגו עשוי להיות אף מוכר יותר במערב מאשר ביפן, כתוצאה מפגישתו עם נורמן בודק (אנ'), יזם אמריקאי ומייסד חברת "Productivity Inc". בשנת 1981 נסע בודק ליפן כדי ללמוד על מערכת הייצור של טויוטה, כשנתקל בספרים של שינגו, שכיועץ חיצוני לימד קורסים בהנדסת תעשייה בטויוטה מאז שנת 1955. מאז 1947, שינגו היה מעורב בהכשרה של אלפי אנשים שהצטרפו לקורסיו בנושא טכניקות היסוד של ניתוח ושיפור הפעילות המבצעית במפעלים. שינגו כתב מאמר על מערכת ההפקה של טויוטה ביפנית, וזה תורגם לאנגלית בשנת 1980. בודק לקח כמה שיותר עותקים של ספר זה לארצות הברית ותרגם את הספרים האחרים של שינגו לאנגלית, ובסופו של דבר קיבל את המחקר המקורי שלו, אותו תרגם מחדש. בודק גם הביא את שינגו להרצות בארצות הברית ויחד הם פיתחו שיטת ייעוץ חדשה. הרלוונטיות של תרומתו מוטלת בספק לפעמים, אך היא מאושרת באופן מהותי על פי דעותיהם של בני דורו, כאשר רבים ראו בו אפילו כתורם למושגי היסוד של TPS. בשנות ה-80 שרר ברחבי ארצות הברית מיתוס שאומר כי שינגו הוא זה שהמציא את מערכת הייצור של טויוטה. מיתוס זה שגוי, אך יש בו מן האמת - שינגו אכן תיעד את המערכת ועזר לתפעל אותה. שינגו תרם לפורמליזציה של כמה היבטים בפילוסופיית הניהול המכונה מערכת הייצור של טויוטה (TPS), שפותחה ויושמה ביפן מאז שנות ה-50 והושמה בהמשך במספר עצום של חברות בעולם. בשנת 1988, בית הספר לעסקים על שם ג'ון האנטסמן באוניברסיטת יוטה הכיר בד"ר שינגו כמי שאכן השיג את כל מה שנטען כי היו הישגיו במהלך חייו ואף יזם את "פרס שינגו למצוינות תפעולית" המוענק לארגונים ברמה בינלאומית על מצוינות מבצעית כארגונים מוכרים. בין ההמצאות שהומצאו על ידי שינגו, עקרונות הפוקה יוקה, עקרונות ייעוץ ניהוליות התורמות למניעת טעויות אנוש, מושגי ה-SMED (שיטה לתפעול מערכות של מכוניות הנקראת באנגלית "Single Minute Exchange of Die"), עקרון "אפס בקרת איכות", המאפשר ביטול הצורך בבדיקת תוצאות ועוד. מלבד זאת, הוא כתב מאמרים רבים העוסקים בייעוץ ניהולי, כמו "בקרת איכות אפסית", "בדיקת מקור ומערכת עול פוקה", "אסטרטגיות מפתח לשיפור צמחים", "מערכת שינגו לשיפור מתמיד" ועוד, כאשר כמעט כולם פורסמו כספרים. Shigeo Shingo: A Revolution in Manufacturing: The Smed System, Productivity Press, 1985 (באנגלית), ISBN 0-915299-03-8 Shigeo Shingo: A Study of the Toyota Production System, Productivity Press, 1981 (in Japanese), 1989 (באנגלית), ISBN 0-915299-17-8. Shigeo Shingo: Modern Approaches to Manufacturing Improvement: The Shingo System, Productivity Press, 1990 (באנגלית), ISBN 0-915299-64-X Shigeo Shingo: Quick Changeover for Operators: The SMED System, Productivity Press, 1996 (באנגלית), ISBN 1-56327-125-7 Shigeo Shingo: The Sayings of Shigeo Shingo: Key Strategies for Plant Improvement, Productivity Press, 1987 (באנגלית), ISBN 0-915299-15-1 Shigeo Shingo: Zero Quality Control: Source Inspection and the Poka-Yoke System, Productivity Press, 1986 (באנגלית), ISBN 0-915299-07-0 Shigeo Shingo: Non-Stock Production: The Shingo System for Continuous Improvement, Productivity Press, 1988 (באנגלית), ISBN 0-915299-30-5 Shigeo Shingo: Mistake-Proofing for Operators: The ZQC System, Productivity Press, 1997 (באנגלית), ISBN 1-56327-127-3 Shigeo Shingo: The Shingo Production Management System: Improving Process Functions (Manufacturing & Production), Productivity Press, 1992 (באנגלית), ISBN 0-915299-52-6 Shigeo Shingo: Enfoques Modernos Para la Mejora En la Fabricacion: El Sistema Shingo, Productivity Press, 1992 (באנגלית), ISBN 84-87022-77-4 Shigeo Shingo: Produccion Sin Stocks: El Sistema Shingo Para la Mejora Continua, Productivity Press, 1991 (באנגלית), ISBN 84-87022-74-X Shigeo Shingo: Das Erfolgsgeheimnis der Toyota-Produktion, Verlag moderne industrie, 1992 (בגרמנית), ISBN 3-478-91062-5 Shigeo Shingo: Kaizen and The Art of Creative Thinking, Enna Product Corporation and PCS Inc, 2007 (באנגלית), ISBN 1897363591 Shigeo Shingo: Fundamental Principles of Lean Manufacturing, Enna Product Corporation and PCS Inc, 2009 (באנגלית), ISBN 9781926537078 פרס שינגו תמצית ביו